《次韵追和钱穆父内翰勰赵伯坚大卿令铄游颍湖》
宋代·林季仲

颍水如闻得月多，黄金万顷漾微波。
登临未送平生目，赓唱空传故老歌。
宦意请看头上雪，杯行且覆掌中荷。
吾乡亦有西湖好，舴艋相从意若何。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。